laion/Wikipedia-Exotic huggingface dataset:
רולוליים

רולוליים (שם מדעי: Rollulinae) היא תת-משפחה של עופות ממשפחת הפסיוניים החיים ביערות הגשם והיערות של דרום אסיה ודרום-מזרח אסיה, נוסף לשני מיני חוגלה טנזנית מהרי טנזניה. בעבר השתייכו לתת-המשפחה חוגלות שהתבטלה ב-2021. קבוצה זו הוגדרה ב-1850 בידי החוקר שארל לוסיאן בונפרטה, כקבוצתה של החוגלה המצויצת. רק ב-2021 הוחלט לשייך לקבוצה ארבעה סוגים נוספים, הנחשבים כנראה לפרימיטיביים ביותר במשפחתם. דבר זה נראה הן מראיות גנטיות והן מהתנהגות פרימיטיבית (כגון טיפול של גוזלים המחכים להוריהם בניגוד לאפרוחים אצל מרבית הפסיוניים). בניגוד לרוב הפסיונים מינים אלה בעלי התנהגות מונוגמית אך בדומה לרובם הזכרים עוטים צבעים מרהיבים יותר מהנקבות. סוג חוגלת טנזניה (Xenoperdix) סוג ומין יחיד חוגלה חלודית (Caloperdix oculeus) סוג ומין יחיד חוגלה מצויצת (Rollulus rouloul) סוג ומין יחיד חוגלה שחורה (Melanoperdix niger) סוג חוגלת הרים (Arborophila)
שרון תמם

שרון תמם (נולדה ב-4 בספטמבר 1973) היא מנהלת ישראלית. שימשה כמנכ"לית מועדון מכבי תל אביב בכדורגל. תמם, ילידת איטליה, עלתה לישראל ב-1992. היא בוגרת תואר שני במנהל עסקים מהאוניברסיטה העברית בירושלים. עבדה בלוריאל ובהמשך בברקיט בנקיזר כמנהלת מוצר. ב-2006 הצטרפה למשה נמדר ושות' כמנהלת שיווק. ב-2009 הצטרפה ל-Flow Beyond כמנהלת פיתוח עסקי. בפברואר 2011 החלה לעבוד במכבי תל אביב כמנהלת השיווק של המועדון. ב-2015 עברה לתפקיד סמנכ"ל שיווק וסחר. בנובמבר 2017 מונתה כסמנכ"ל התפעול והמשנה למנכ"ל, והייתה האחראית על הצד המסחרי והאופרטיבי של המועדון. החל מנובמבר 2019 תפקדה כמנכ"לית בפועל של המועדון, עד שביוני 2021 הודיע בעלי הקבוצה מיטשל גולדהאר על מינויה כמנכ"לית המועדון. במרץ 2023 הודיעה תמם על עזיבת התפקיד בסיום העונה. תמם כיהנה בדירקטוריון ארגון המועדונים האירופיים מטעם מכבי תל אביב מ-2020 עד 2022. שרון תמם, באתר ארגון המועדונים האירופיים (באנגלית) בארכיון האינטרנט שי ארצי, שרון תמם: "הדלת לעולם לא תיסגר בפני ערן זהבי", באתר ישראל היום, 24 באוגוסט 2021 אוריאל דסקל, המשנה למנכ"ל מכבי ת"א: "אנחנו צריכים שהיריבות שלנו יהיו טובות יותר", באתר כלכליסט, 5 במרץ 2019 הודעת הבעלים מיץ' גולדהאר, באתר מכבי תל אביב, ‏22 ביוני 2021 נדב צנציפר, אחרי 12 שנה: שרון תמם תעזוב את מכבי ת"א בתום העונה, באתר ynet, 26 במרץ 2023 שרון תמם נבחרה לדירקטוריון ה-ECA, באתר מכבי תל אביב, ‏11 בספטמבר 2020
טווסים

טווסים (שם מדעי: Pavoninae) היא תת-משפחה של עופות קרקע במשפחת הפסיוניים, אשר תוארה ב- בידי החוקר קונסטנטין סמואל רפינסק (אנ'), כקבוצה בה מינים הדומים לטווס (Pavo), בה רק מינים מעטים נכללו. ב-2021 הוחלט בידי איגוד הצפרים הבינלאומי על סיווג מחודש של קבוצות הפסיוניים, לאחר שמינים רבים שנחשבו לקרובים, הופרדו על פי בדיקות פילוגנטיות ואחרות. בתת-משפחה זו נוספו מינים שנחשבו בעבר לחוגלות או לפסיונים (הרוב הגדול של הקבוצה). מינים אלה בעלי מוצא אסייתי-אפריקני טרופי, למעט כמה חוגלות כמו השליו שהגיע עד אוסטרליה וניו זילנד. רבים מבני הקבוצה כמו הטווס, טווס קונגו, ארגוס ותרנגול בעלי דו-צורתיות זוויגית גדולה, בה הזכר מצמיח נוצות מפוארות על חלקי גופו כדי למשוך נקבות (תוך שמירה על עקרון ההכבדה). הזכרים ברוב המקרים פוליגמיים ואינם מסייעים בגידול הצאצאים, בעוד הנקבות אפורות ועמומות יותר ומטפלים בקן, בביצים ובאפרוחים. שבט Pavonini סוג ארגוס מצויץ (Rheinardia) סוג ומין יחיד טווס קונגו (Afropavo congensis) סוג ומין יחיד ארגוס גדול (Argusianus argus) סוג טווס (Pavo) סוג חוגלית אסיה (Tropicoperdix) שבט Polyplectronini סוג תרנגול דרבני (Galloperdix) סוג ומין יחיד חוגלת ראש-ארגמן (Haematortyx sanguiniceps) סוג פסיון-טווסי (Polyplectron) שבט Gallini סוג שליו במבוק (Bambusicola) סוג תרנגול (Gallus) סוג פרנקולין קטן (Peliperdix) סוג פרנקולין (Francolinus) סוג בו מין יחיד פרנקולין מצויץ (Dendroperdix sephaena) סוג פרנקולין מפוספס (Scleroptila) שבט Coturnicini סוג תרנגול שלג (Tetraogallus) סוג קורא (Ammoperdix) סוג ומין יחיד חוגלה מדגסקרית (Margaroperdix madagarensis) סוג שליו (Coturnix) סוג חוגלה (Alectoris) סוג שליו-שיחים (Perdicula) סוג ומין יחיד שליו הר השלג (Anurophasis monorthonyx) סוג ומין יחיד שליו ההימלאיה (Ophrysia superciliosa) סוג פרנקולין חוגלתי (Pternistis) טווס קונגו חוגלת סלעים טווס ירוק שליו שחור-חזה ארגוס גדול תרנגול סרי לנקה
נבחרת לוב בכדורגל

נבחרת לוב בכדורגל, (בערבית: منتخب ليبيا لكرة القدم), המכונה "אבירי הים התיכון" (בעבר, תחת משטר קדאפי כונתה "הירוקים") היא נבחרת הכדורגל הלאומית של לוב. הדירוג הנוכחי של נבחרת לוב ברשימת הדירוג של פיפ"א, הוא המקום ה-121 בעולם, נכון ל-19 בספטמבר 2024; הניקוד הוא 1,153.97 – ירידה של 4 נקודות לעומת ניקוד קודם. דירוג השיא 36 נמדד לראשונה בספטמבר 2012, והדירוג הנמוך ביותר 187 נמדד לראשונה ביולי 1997. נבחרת לוב מעולם לא עלתה לגביע העולם בכדורגל והשתתפה בשלושה גביעי אפריקה לאומות. בטורניר הראשון בו השתתפה היא סיימה במקום השני, כאשר אירחה את הטורניר של גביע אפריקה לאומות 1982. נבחרת לוב ניסתה להעפיל לגביע העולם בכדורגל רק החל ממונדיאל 1970 אך לא הצליחה תחילה להעפיל. בשנות ה-80 התחזקה הנבחרת ויכלה לעלות תאורטית מתוך היבשת האפריקאית אך מסיבות בינלאומיות היא נאלצה לפרוש ממונדיאל 1982 ומונדיאל 1990. הנבחרת הייתה קרובה להעפלה למונדיאל 1986 לאחר ניצחונות על נבחרת סודאן ונבחרת גאנה אך נכשלה בשלבי הסיום כנגד נבחרת מרוקו. שלהם הפסידה במשחק אחד 3:0 וניצחה במשחק הגומלין 0:1 אך בזכות הפרש שערים עלתה הנבחרת המרוקנית שלב. לאחר שהנבחרת לא נכנסה למוקדמות מונדיאל 1994 ומונדיאל 1998 היא ניסתה להעפיל למונדיאל 2002 שנערך ביפן וקוריאה. תחילה ניצחה הנבחרת את נבחרת מאלי 3:4. בשלב הבתים הנבחרת השיגה רק תיקו אחד מתוך שמונה משחקים. למרות זאת, קיבל קפטן הנבחרת, א-סעדי קדאפי (בנו של מועמר קדאפי) הצעה לשחק בסרייה א באיטליה בקבוצת פרוג'ה. ב-2003 הוא שיחק שם משחק אחד, עד שנכשל בבדיקת סמים. במוקדמות מונדיאל 2006 ניצחה הנבחרת תחילה את נבחרת סאו טומה ופרינסיפה 0:9 ועלתה לשלב הבתים המוקדם, אך לא הצליחה להעפיל לטורניר עצמו. בשלבי מוקדמות גביע אפריקה לאומות 2012 הנבחרת שיחקה בקהיר, בשל מלחמת האזרחים בלוב שלא אפשר לשחק באצטדיונה הביתי בטריפולי. חרף המהומות מבית, הנבחרת הצליחה להעפיל לטורניר. תחת שלטון קדאפי הנבחרת שיחקה במדים ירוקים והנבחרת כונתה בשם "הירוקים". מאז ה-3 בספטמבר 2011 הנבחרת משחקת במדים לבנים ועליהם דגל לוב החדש בצבעי הטריקולור אדום-שחור-ירוק. 1930 עד 1962 - לא נכנסה 1966 - פרשה 1970 - לא העפילה 1974 - לא נכנסה 1978 - לא העפילה 1982 - פרשה בזמן העפלה 1986 - לא העפילה 1990 - פרשה בזמן העפלה 1994 - נפסלה כחלק מסנקציות של האו"ם 1998 - לא נכנסה 2002 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה נכון ל-9 בספטמבר 2023. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת לוב בכדורגל בוויקישיתוף דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
גנרל חיל המודיעין האווירי

סמלי הדרגה גנרל חיל המודיעין האווירי היה גנרל חיל של הלופטוואפה בגרמניה הנאצית. עד סוף מלחמת העולם השנייה ב-1945, דרגת גנרל מסוימת זו הייתה ברמת שלושה כוכבים (OF-8), שווה ערך ללוטננט גנרל אמריקאי. דרגות "גנרל חיל" של הלופטוואפה היו ב-1945: גנרל חיל הצנחנים גנרל חיל הנ"מ גנרל חיל טייסי הקרב גנרל חיל הקשר האווירי גנרל חיל האוויר הדרגה הייתה שווה ערך לגנרל חיל של כוחות היבשה של הוורמאכט כדלקמן: כוחות היבשה גנרל חיל התותחנים גנרל חיילי הכוחות ההרריים גנרל חיל הרגלים גנרל חיל הפרשים גנרל חיל הקשר גנרל חיל השריון גנרל חיל ההנדסה גנרל חיל הרפואה גנרל חיל הווטרינרים שירותים אחרים הדרגה הייתה מקבילה גם לדרגות שלושת הכוכבים הגרמניים: אדמירל הקריגסמרינה, שווה ערך לסגן אדמירל האמריקאי אובר-גרופנפיהרר בוואפן אס אס.
קליף קרלייל

קליף (קליפורד) קרלייל (6 במאי 1903 – 5 באפריל 1983) היה מוזיקאי קאנטרי ובלוז, זמר וכותב שירים אמריקאי. הוא היה אחיו של כוכב מוזיקת הקאנטרי ביל קרלייל. קרלייל זכה לפרסום לאחר מותו ב-2017 לאחר ששירו הופיע במשחק מחשב. קרלייל נולד בטיילורסוויל, קנטקי ובגיל 16 החל להופיע שם עם בת דודתו ליליאן טרוקס. לאחר נישואיה של טרוקס חדלו השניים להופיע יחד, וקרלייל החל לנגן עם הגיטריסט ווילבר בול. השניים טיילו תכופות ברחבי ארצות הברית כשניגנו בוודוויל ובאולמות קרקס בשנות ה-20. ב-1930 ניגנו קרלייל ובול לראשונה בתחנת הרדיו של לואיוויל שבקנטקי, WHAS-AM, והפכו למפורסמים. אחיו של קליף, ביל, הפך לגיטריסט שלו לאחר עזיבתו של בול ב-1934. במהלך שנות ה-30, קרלייל הוציא לעיתים קרובות שירים עם קונוטציות מיניות. בשנות ה-60, הוציאו שלישיית "The Rooftop Singers" גרסת כיסוי למנגינה שלו "Tom Cat Blues"; בעקבותיו, קרלייל ובאל ערכו כמה הופעות איחוד יחד. ב-5 באפריל 1983 מת קרלייל בגיל 79 בלקסינגטון, קנטקי. השיר "Goin' Down The Road Feelin' Bad" של קרלייל משנת 1933 מופיע במשחק הווידאו "Getting Over It with Bennett Foddy" משנת 2017. מדיה וקבצים בנושא קליף קרלייל בוויקישיתוף קליף קרלייל, באתר MusicBrainz (באנגלית) קליף קרלייל, באתר Discogs (באנגלית) קטגוריה:אמריקאים שנפטרו ב-1983 קטגוריה:זמרי קאנטרי אמריקאים
מימון אוחיון

הרב מימון אוחיון (וחיון) (לפני ה'תר"ע, 1910 - כ"ד שבט ה'תשכ"ז, 4 בפברואר 1967) היה אב בית הדין ורבה הראשי של רבאט שבמרוקו במאה העשרים. נולד בכפר הסמוך לעיר מראכש. סביב שנת ה'תש"א, כיהן בדיינות באסואירא בבית הדין בראשות הרב חיים דוד סירירו. בשנת ה'תש"ה החל לכהן בדיינות העיר רבאט תחת הרב דוד צבאח. לאחר מכן בשנת ה'תש"ט נבחר לכהן כרבה של העיר, ואב בית הדין. חברי בית דינו היו רבי יהושע מאמאן ורבי דוד אלעסרי. התכתב בענייני הלכה עם הרב ידידיה מונסונייגו (1906), ועם הרב יחייה בן הראש. נהג להשתתף באופן עקבי באספת מועצת חכמי מרוקו שקיבלה על עצמה לתקן תקנות עבור כלל יהודי מרוקו. באספת מועצת חכמי מרוקו השנייה בשנת ה'תש"ט, הציע לתקן שזכות עצמאותם של הצעירים תינתן להם מגיל עשרים ומעלה, הצעתו התקבלה במועצה. כמו כן לאור התופעה שהאיש היה מגרש את אשתו בעודה מעוברת, והיה חשש שהאישה תקלע למצוקה כלכלית, תיקן שהמגרש את אשתו חייב להשתתף בהוצאת המזונות במשך ימי יתר ההריון. גם החלטה זו התקבלה פה אחד. כמו כן התעסק בענייני גירות. תחילה נטה להחמיר בגירות לשם נישואין, אך בשנת ה'תשי"ז השתכנע מרבי יחיה בן הראש, כי יש להקל בגירות לשם נישואין. יחס עיר אצוירא, בספר ויגד משה (ויזגאן) עמ' קמו. מלכי רבנן חלק ב, נדפס בספר תקנות חכמי מכנאס חלק ב עמ' תריט. שו"ת עמק יהושע חלק ו חושן משפט סימן ה. שו"ת פאת י"ם סימן כו. ראו בספר ריח ניחוח עמ' 491-7. ראו בספר המשפט העברי בקהילות מרוקו, נאום הרב מימון ח. וחיון, עמ' 240-1. ראו בספר המשפט העברי בקהילות מרוקו, נאום הרב מימון ח. וחיון עמ' 272.
ג'ון גיר

ג'ון הנרי גיר (באנגלית: John Henry Gear;‏ 7 באפריל 1825 – 14 ביולי 1900) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה ה-11 בשנים 1878–1882, כחבר בית הנבחרים של ארצות הברית בשנים 1887–1891 ובשנים 1893–1895 וכסנאטור מ-1895 ועד למותו. ג'ון גיר נולד באית'קה שבמדינת ניו יורק. הוא למד בביתי ספר מקומיים, וב-1836 עברה משפחתו לגלנה שבאילינוי, ולאחר מכן ב-1838 לברלינגטון שבאיווה, שם הוא היה עסק במסחר. ב-1863 נבחר גיר כראש עיריית ברלינגטון. בשנים 1871 -1877 הוא כיהן כחבר בבית הנבחרים של איווה, שמתוכן ארבע שנים הוא כיהן כיושב ראש הבית. בשנים 1878–1882 כיהן גיר כמושל איווה. בשנים 1887–1891 הוא כיהן כחבר בית הנבחרים של ארצות הברית מטעם מחוז הבחירה הראשון של איווה. בבחירות של 1890 לא עלה בידו להיבחר לכהונה נוספת, אך הוא מונה על ידי נשיא ארצות הברית בנג'מין הריסון כעוזר מזכיר האוצר, תפקיד בו הוא כיהן בשנים 1892–1893. הוא שב לבית הנבחרים של ארצות הברית לכהונה אחת נוספת, לאחר שבבחירות של 1892 הוא נבחר שוב, וכיהן בו בשנים 1893–1895. ב-1894 נבחר גיר על ידי האספה הכללית של איווה לסנאט של ארצות הברית. ב-1900 הוא נבחר לכהונה נוספת, ובסך הכול כיהן בסנאט ממרץ 1895 ועד למותו. בעת כהונתו בסנאט כיהן גיר פעמיים כיושב ראש ועדת הסנאט ליוניון פסיפיק. ג'ון גיר נפטר בוושינגטון הבירה ב-14 ביולי 1900, בגיל 75. הוא נטמן בבית הקברות אספן גרוב שבברלינגטון. מדיה וקבצים בנושא ג'ון גיר בוויקישיתוף ג'ון גיר באתר אגודת המושלים הלאומית (באנגלית) ג'ון גיר במילון הביוגרפי של איווה (באנגלית) ג'ון גיר באתר The Political Graveyard (באנגלית) ג'ון גיר, באתר "Find a Grave" (באנגלית) ג'ון גיר, באתר המדריך הביוגרפי של הקונגרס של ארצות הברית (באנגלית) ג'ון גיר, באתר המדריך הביוגרפי של הקונגרס של ארצות הברית
הדיוויזיה ה-193 (ורמאכט)

הדיוויזיה ה-193 (בגרמנית: 193. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה הוקמה ב-15 באוקטובר 1939 בבמברג, המחוז הצבאי XIII, כמפקדת התגבור 2./XIII . ב-9 בנובמבר 1939 שונה שמה להדיוויזיה ה-183, וב-29 בנובמבר 1939 שונה שמה להדיוויזיה ה-193. הדיוויזיה הועברה לפילזן שבפרוטקטורט של בוהמיה ומורביה ב-14 באוקטובר 1941. באוקטובר 1942 עברה הדיוויזיה לפראג, גם היא בפרוטקטורט של בוהמיה ומורביה. במרץ 1945 הוכפפו יחידות ההכשרה של תנועת לויטן לקבוצת ארמיות מרכז באזור גרייפנברג - לאובן בשליין, שם אבדו בהרי איסר בכניעה. באפריל 1945 הוכפפה היחידה לקורפוס מוזר בארמיית הפאנצר הרביעית תחת קבוצת ארמיות מרכז כדיוויזיית ההדרכה של הגרנדירים ה-193. פרידריך גולוויצר (29 בנובמבר 1939–2 בפברואר 1940) ורנר זאנה (2 בפברואר 1940–1 במאי 1940 פאול להנינג (1 במאי 1940–1 ביוני 1942) וילהלם ברנס (1 ביוני 1942–1 ביוני 1944) אקארד פון גייזו (1 ביוני 1944–מאי 1945) הדיוויזיה ה-193 באתר lexikon-der-wehrmacht (בגרמנית)
ג'ורדן אדאוטי

ג'ורדן סולימאנייה אדאוטי (בצרפתית: Jordan Souleymane Adéoti; נולד ב-12 במרץ 1989) הוא כדורגלן בניני-צרפתי המשחק בעמדות הקשר האחורי והבלם בלאוואל ובנבחרת בנין. אדאוטי התחיל את הקריירה שלו בקבוצת הנוער של טולוז ובגיל 18 הצטרף לקולומה מהליגה החמישית בצרפת. בעונה הראשונה שלו, המועדון העפיל לליגה הרביעית. ביוני 2012 אדאוטי חתם בלאוואל מהליגה הצרפתית השנייה, במדיה שיחק שנתיים. בקיץ 2014 הצטרף לקן מליגת העל הצרפתית וכעבור שלוש שנים חזר לליגה השנייה כאשר חתם באוסר. בקיץ 2020 אדאוטי עזב את צרפת לראשונה בקריירה וחתם בסרפסבורג 08 מליגת העל הנורווגית בה שיחק עד לסיום העונה. בינואר 2021 חזר לצרפת וחתם באנסי מהליגה השלישית. ביולי 2021 חזר לקדנציה שנייה בלאוואל. ב-26 במאי 2012, אדאוטי ערך את הטפעת הבכורה שלו בנבחרת בנין בתיקו 2-2 נגד בורקינה פאסו. ב-6 בספטמבר 2021 הבקיע את שער הבכורה שלו בנבחרת בתיקו 1-1 נגד הרפובליקה הדמוקרטית של קונגו. השתתף עם הנבחרת בגביע אפריקה לאומות 2019. מדיה וקבצים בנושא ג'ורדן אדאוטי בוויקישיתוף ג'ורדן אדאוטי, ברשת החברתית פייסבוק ג'ורדן אדאוטי, ברשת החברתית אינסטגרם ג'ורדן אדאוטי, באתר Transfermarkt ג'ורדן אדאוטי, באתר Soccerway ג'ורדן אדאוטי, באתר WorldFootball.net ג'ורדן אדאוטי, באתר National Football Teams ג'ורדן אדאוטי, באתר FootballDatabase.eu
דוד חזן

הרב דוד חזן (?-1748) היה רב ומקובל באזמיר ובירושלים. מחבר ספר חוזה דוד. נולד לרב חיים חזן (הראשון), מחבר ספר שנות חיים, בנו של רבי יוסף חזן מחבר ספר עין יהוסף. נסע לאמסטרדם, שם התארח אצל הגביר שלמה ארדיטי שסיפק לו את כל מחסורו בעודו עורך את ספרו חוזה דוד, אותו כתב בבית גיסו הרב מאיר אבן גבאי, שם היה הרב דוד לומד בכל לילה, עד שעלה הרב מאיר לצפת. בשנת תפ"ה נסע לערי אשכנז, וביניהם המבורג, ווינה. בבואו לוינה נאסר בערב חג הפסח עקב טעות בזיהוי עם אדם אחר בשם דוד, שחשדו אותו כמרגל. עקב חוליו, ובהתערבות הקהילה היהודית, ציווה הרופא לשחררו אל בית החולים היהודי, שם שהה עד חג שבועות, תקופת הזמן בה נוהגים ללמוד פרקי אבות. במהלך שהותו בבית החולים, ביקש מפרנסי העיר לשלוח לו ספר מדרש שמואל וספר עין יעקב, וכך כתב את ספר דוד במצודה על מסכת אבות. בשנת תפ"ט הקים בית דפוס יחד עם הרב יונה אשכנזי, שם הודפס בין היתר גם ספרו של הרב מאיר ביקייאם, גולל אור. בנו יהודה המשיך אותו בעבודה בבית הדפוס. בסביבות שנת תצ"ט עלה לארץ ישראל והתיישב בירושלים, שם חיבר את ספריו 'אגן הסהר' ו'קהלת בן דוד'. נפטר בשנת תק"ח ונקבר בירושלים. אשתו נפטרה בשנת תקכ"ב, ונספדה על ידי נכדה ר' רפאל יוסף חזן, ב"מערכי לב", דרוש פו. בנו היה רבי חיים חזן (השני), אביו של הרב רפאל יוסף חזן (מחבר ספר חקרי לב). חוזה דוד (אמסטרדם תפ"ד) על ספר תהילים, לספר הסכמות משני רבני אמסטרדם, רבה של ק"ק אשכנזים ורבה של ק"ק ספרדים בעיר, רבי שלמה אאיליון. לספר גם הסכמות מרבני אזמיר: הרב בנימין הלוי, הרב יצחק הכהן רפפורט והרב אליהו הכהן. קרא לספרו כך ”להיות שמי וכינויי, ולהיות כל העניין לחזות בנעם אמרות טהורות של דוד המלך ע"ה” (חוזה דוד, הקדמת המחבר). אגן הסהר (שאלוניקי תקי"ג) על משלי, קהלת בן דוד (שאלוניקי תקט"ו) על ספר קהלת. לספר הסכמות מאת שבעה מרבני ירושלים, וביניהם הרב יעקב אלגאזי, הרב דוד יקותיאל הכהן ועוד. את הספר חיבר בעקבות עלייתו לירושלים, שם רצה ללמוד את חכמת המלך שלמה, שמלך על ירושלים. הספר מחולק לשניים - קהלת והוא פירוש על דרך הפשט, ובן דוד על דרך הסוד. דוד במצודה על פרקי אבות. בסוף הספר דרשה למות משה רבינו מאת מגיה הספר. כוונת המחבר הייתה להדפיס שלושת הספרים האחרונים יחד, אך יצאו כספרים נפרדים לאחר מותו. כתב חיבור על ספר בראשית, אך הוא אבד. חכם דוד חזן, באתר "החכם היומי" שם הגדולים, רבי דוד חזן אינצקלופדיה לחכמי טורקיה, עמוד 190 חוזה דוד, הקדמת המחבר קהלת בן דוד, הקדמת המחבר
גראמן F-9 קוגאר

גראמן F-9 קוגר (באנגלית: Grumman F-9 Cougar) היה מטוס קרב מתוצרת חברת גראמן, מארצות הברית. המטוס היה חד מנועי וחד מושבי, והיה מיועד לשירות על נושאות המטוסים של צי ארצות הברית. המטוס היה מבוסס על ה-F9F פאנת'ר של אותה החברה, אך בקוגר הוחלפה הכנף לכנף משוכה לאחור והושתל מנוע חזק יותר. עם קבלת ידיעות על קיומו של המיג 15, הוציא הצי האמריקאי מכרז לייצורו של מטוס קרב בעל כנף משוכה לאחור. גראמן קיבלה את החוזה, וביססה את מטוסה על הפאנת'ר. המטוס אמנם לא הגיע למהירות הקול, אך היה יכול להגיע למהירות של 0.875 מאך. המטוס נכנס לשירות מבצעי מלא רק באוגוסט 1953, ולכן לא זכה להשתתף במלחמת קוריאה. גם במלחמת ווייטנאם לא השתתף, מאחר שהוחלף בשנים 1958–1959 במטוסים יותר מתקדמים, דוגמת הקרוסיידר. המטוס שירת תקופה קצרה במלאכים הכחולים, הצוות האווירובטי של הצי, אך הוחלף בידי ה-F-11. מדיה וקבצים בנושא גראמן F-9 קוגאר בוויקישיתוף ארצות הברית ארצות הברית ארצות הברית ארצות הברית Grumman F9F (F-9) Cougar - Specifications - Technical Data / Description, www.flugzeuginfo.net ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
הדיוויזיה ה-342 (ורמאכט)

הדיוויזיה ה-342 (בגרמנית: 342. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה הוקמה ב-19 בנובמבר 1940 בקובלנץ, על בסיס יחידות מהדיוויזיות ה-72 וה-79, ובמאי 1941 הועברה הדיוויזיה לצרפת, שם פעלה כחלק מהארמייה הראשונה. בספטמבר 1941 הועברה הדיוויזיה לסרביה, שם פעלה כנגד יחידות פרטיזנים כחלק מהארמייה ה-12. בפברואר 1942 נשלחה הדיוויזיה לחזית המזרחית, שם פעלה באזור רז'ב כחלק מהארמייה התשיעית. באפריל 1943 הועברה הדיוויזיה לאזור מוגילב, שם פעלה כחלק מהארמייה הרביעית. ביוני 1944 הוכפפה הדיוויזיה לארמיית הפאנצר הרביעית, עמה לחמה במהלך מבצע לבוב-סנדומייז', מתקפת ויסלה-אודר, הקרב על שלזיה והקרב על ברלין. רודולף וגנר (19 בנובמבר 1940–2 ביולי 1941) ולטר הינגהופר (2 ביולי 1941–1 בנובמבר 1941) פאול הופמן (1 בנובמבר 1941–10 במאי 1942) אלברכט דיאגון פון מונטטון (10 במאי 1942–9 ביולי 1942) פאול הופמן (9 ביולי 1942–1 באוגוסט 1942) אלברכט באייר (1 באוגוסט 1942–25 בספטמבר 1943) היינריך ניקל (25 בספטמבר 1943–אפריל 1945) מדיה וקבצים בנושא הדיוויזיה ה-342 בוויקישיתוף הדיוויזיה ה-342 באתר lexikon-der-wehrmacht (בגרמנית)
אידניה-אה-נובה

אידניה-אה-נובה (בפורטוגזית: ‏Idanha-a-Nova‏Ⓘ‏) היא עיר ורשות מקומית, הממוקמת במחוז קשטלו ברנקו במרחב מרכז בפורטוגל. על פי מפקד האוכלוסין, שנערך בשנת 2011 בעיר, נמצא כי היא מונה 9,716 תושבים על שטח של 1416.34 קילומטר רבוע. נתונים אלו קובעים כי אידניה-אה-נובה היא אחת הערים הגדולות והדלילות ביותר בפורטוגל. אפונסו השני, מלך פורטוגל בשנים 1211–1223, אישר את אמנתו בשנת 1219 ושינה את שם המקום לאידניה-אה-נובה, כדי להבדיל בינו לבין אידניה-אה-ולאה, הממוקמת במרחק של כ-18 קילומטרים משם. יום העיר חל מדי שנה ביום שני, חמישה עשר ימים לאחר חג הפסחא. ראש העיירייה המכהן הוא ארמינדו מוריירה פאלמה ז'סינטו מהמפלגה הסוציאליסטית. כלכלת העיר מתבססת בעיקר על חקלאות, גידול בעלי חיים מבויתים, ייעור ותיירות. החל משנת 1997 מארחת עיריית אידניה-אה-נובה את פסטיבל בום הבינלאומי. במהלכו מספר התושבים בעיר גדל פי כמה. מתוקף תפקידה כרשות מקומית, בשטחה של אידניה-אה-נובה שוכנת עיר הספא טרמאס דה מונפוטינהו. החקלאות בה כוללת ייצור זרעי יבול, ייצור גבינה, גננות ועיבוד של זיתים ושקדים. ליד המאגר של הסכר המקומי, מארשל קרמונה, נמצא פארק קמפינג. אתר האינטרנט הרשמי של אידניה-אה-נובה מדיה וקבצים בנושא אידניה-אה-נובה בוויקישיתוף Instituto Nacional de Estatística "Áreas das freguesias, concelhos, distritos e país". אורכב מ-המקור ב-2018-11-05. נבדק ב-2018-11-05. "Idanha-a-Nova: Queijo da Fonte ganha prémio Intermarché". "Hortas d'Idanha". Empresa espanhola de produção de amêndoa instala-se em Idanha-a-Nova, www.lusa.pt
פלנוקרניה

פלנוקרניה (שם מדעי: Planocrania) הוא סוג נכחד של דמוי-תנינאי שחי בתקופת הפלאוקן, בתחילת עידן הקנוזואיקון שלפני 61.6 עד 56 מיליון שנה. הסוג מכיל 2 מינים: Planocrania datangensis ו-Planocrania hengdongensis שמאובניהם התגלו בסין ב-1976, כשאחד התגלה בגואנגדונג ואחד בחונאן. סוג זה היה דומה לתנין מודרני אך בעל גפיים גבוהות יותר ולסתות מעוצבות אחרת, אשר העידו שבעליהם היה יבשתי בדומה לתנינים של תחילת הפלאוגן ושל המזוזואיקון. הוא היה קרוב לסוג פריסטיכאמפסוס ובעבר סברו שהשתייך למשפחה פריסטוכאמפסיים (Pristichampsidae), אף שכיום הוא משויך למשפחה פלנוקרניים. תנינאי זה נע על הקרקע והיה כנראה טורף גדול ומהיר שניזון מיונקים וזוחלים קטנים בביצות סין. הוא החל להיכחד עם סוף הפלאוקן, אולי בשל יובש נרחב שהחל בעת האאוקן. מדיה וקבצים בנושא פלנוקרניה בוויקישיתוף פלנוקרניה, באתר האנציקלופדיה של החיים (באנגלית) פלנוקרניה, באתר GBIF (באנגלית)
על ההרים

שגיאות פרמטריות בתבנית:אלבום 'סוג: אלבום אולפן' אינו ערך חוקי על ההרים הוא אלבום הסולו הרביעי של הזמר והבעל מנגן החסידי-אמריקאי אייזיק האניג. האלבום מכיל לחנים של גדולי מלחיני המוזיקה החחסידית בהם: יוסי גרין, פינקי ובר, משולם גרינברגר, הרב אליעזר קאליש, הרב הלל פלאי ואייזיק עצמו, על העיבוד המוזיקלי: משה לאופר, שייע פריד, מונה רוזנבלום, לייב ריגלר ואברומי ברקו. לשיר כתר יצאו גרסת כיסוי שונות בהם גם גרסה ווקאלית באלבום א חסידישע ספירה קאלעקשאן. אייזיק האניג הרשל בריסק מונה רוזנבלום מוישי קרויס אברומי ברקו מקהלה: יעקב רוטבלט, סיני ברמץ, מוטי רוטלר, אלי שפריי, מיכאל ויינברגר, שלום למר, משה שפריי, מוטי ויזל מקהלת ילדים: יואלי הירש, קלמן אליעזר קאופמן, נפתלי לנדאו, עזריאל ברגר, שלום מייזעלס, מוטי גוטמן, יואל בנציון הירץ, אברהם יצחק לייבוביץ אייזיק האניג באלבום רביעי וחדש: על ההרים, ידיעה לקריאה באתר 'חסידיניוז'. מידע על האלבום על ההרים באתר MusicBrainz
פולידרפטון

פולידרפטון (שם מדעי: Pholiderpeton) הוא סוג של חולייתן יבשתי נכחד שהשתייך לקבוצה דמויי זוחלים (בעבר ללאבירנתודונטיה) והיה קרובו של האאוגיריניוס שחי באירופה של הקרבון הפנסילבני הלח. סוג זה התגלה בממצאי מאובנים ביורקשייר, אנגליה והוא תואר ב-1869 בידי החוקר הבריטי תומאס הנרי האקסלי. סוג זה הכיל מין אחד - Pholiderpeton scutigerum, אף שמספר חוקרים משייכים לסוג את האאוגיריניוס והמין Pholiderpeton attheyi. דמוי-זוחל זה התקיים בביצות שבהם שגשגו צמחים גבוהים כמו הלפידודנדרון והתאים לסביבה אמפיבית בדומה לרוב הדו-חיים המודרניים. היה זה טורף בעל רגליים קטנות אך זנב שרירי שהותאם לתנועה מיימית ואולי הוא ארב לטרף כמו תנין. היצור היה מהגדולים שבחולייתנים היבשתיים של הקרבון והוא הגיע לאורך ממוצע של 2 מטרים במין Pholiderpeton scutigerum ועד 4.6 מטרים במין Pholiderpeton attheyi, כשמשקלו יכל להגיע לחצי טון. הוא ניזון כנראה מדו-חיים ומדגים או חסרי חוליות שתפס. מדיה וקבצים בנושא פולידרפטון בוויקישיתוף פולידרפטון, באתר GBIF (באנגלית)
דושקו ג'ורישיץ'

דושקו ג'ורישיץ' (בסרבית: Душко Ђуришић; נולד ב-20 בדצמבר 1977) הוא כדורגלן עבר מונטנגרי ששיחק בעמדת הבלם. ג'ורישיץ' התחיל את הקריירה שלו במחלקת הנוער של מורנר בר ובגיל 17 הצטרף ל-OFK בלגרד במדיה שיחק 6 עונות. בינואר 2001 ג'ורישיץ' חתם בפ.צ. סיון מליגת העל השווייצרית. ב-25 בפברואר 2001 ערך את הופעת הבכורה שלו בקבוצה בתיקו 1-1 נגד לוגאנו. בשנת 2002 חתם בסדאן הצרפתית. בינואר 2004 הצטרף ללוקרן מליגת העל הבלגית. בקיץ 2004 הצטרף להפועל פתח תקווה מליגת העל. ב-22 באוגוסט 2004 ערך את הופעת הבכורה שלו בקבוצה בניצחון 0-1 נגד הפועל תל אביב. ב-6 במאי 2005 הבקיע את שער הבכורה שלו בקבוצה בהפסד 2-1 להפועל נוף הגליל. בקיץ 2005 ג'ורישיץ' חתם בפאדרבורן 07 מהבונדסליגה השנייה, בה שיחק שלוש שנים. בקיץ 2008 חתם באפולון לימסול מליגת העל הקפריסאית. בינואר 2010 חתם בוויבודינה נובי סאד מליגת העל הסרבית. בסיום העונה פרש מכדורגל. דושקו ג'ורישיץ', באתר Transfermarkt דושקו ג'ורישיץ', באתר Fussballdaten.de (בגרמנית) דושקו ג'ורישיץ', באתר Soccerway דושקו ג'ורישיץ', באתר WorldFootball.net דושקו ג'ורישיץ', באתר FootballDatabase.eu
זאיון סוזוקי

זאיון סוזוקי (ביפנית: 鈴木 彩艶; נולד ב-21 באוגוסט 2002 בליטל רוק שבמדינת ארקנסו, ארצות הברית) הוא כדורגלן יפני המשחק בעמדת השוער בקבוצת סנט טרוידן מליגת העל הבלגית, בהשאלה מאוראווה רד דיימונדס, ובנבחרת יפן. סוזוקי נולד בליטל רוק שבמדינת ארקנסו, ארצות הברית, לאב יפני ולאם גנאית. סוזוקי גדל במחלקת הנוער של אוראווה רד דיימונדס מליגת העל היפנית. בעונת 2021 ערך שש הופעות ליגה במדי המועדון. ב-6 באוגוסט 2023 הושאל לסנט טרוידן מליגת העל הבלגית. סוזוקי היה חלק מסגל נבחרת יפן עד גיל 20 לטורניר גביע העולם עד גיל 20 בשנת 2019. כמו כן, הוא היה חלק מסגל הנבחרת לטורניר הכדורגל באולימפיאדת טוקיו בשנת 2021. אוראווה רד דיימונדס גביע הקיסר (1): 2021 הסופר קאפ היפני (1): 2022 מדיה וקבצים בנושא זאיון סוזוקי בוויקישיתוף זאיון סוזוקי, ברשת החברתית אקס (טוויטר) זאיון סוזוקי, ברשת החברתית אינסטגרם זאיון סוזוקי, באתר Transfermarkt זאיון סוזוקי, באתר Soccerway זאיון סוזוקי, באתר BDFutbol זאיון סוזוקי, באתר WorldFootball.net זאיון סוזוקי, באתר National Football Teams זאיון סוזוקי, באתר FootballDatabase.eu זאיון סוזוקי, באתר ESPN Ghanaian-born goalkeeper Zion Suzuki to represent Japan at FIFA U20 World Cup באתר Ghana Sports Online, ‏ 22 במאי 2019 (באנגלית)